CELEX: 32020D0564
Language: bg
Date: 2020-04-23 00:00:00
Title: Решение (ОВППС) 2020/564 на Съвета от 23 април 2020 година за изменение на Решение (ОВППС) 2018/298 относно подкрепата от страна на Съюза за дейностите на Подготвителната комисия на Организацията на Договора за всеобхватна забрана на ядрените опити (ОДВЗЯО) с оглед укрепване на капацитета ѝ за наблюдение и контрол и в рамките на изпълнението на Стратегията на ЕС срещу разпространението на оръжия за масово унищожение

24.4.2020   
               
               
                  BG
               
               
                  Официален вестник на Европейския съюз
               
               
                  L 130/27
               
            
         РЕШЕНИЕ (ОВППС) 2020/564 НА СЪВЕТА
         от 23 април 2020 година
         за изменение на Решение (ОВППС) 2018/298 относно подкрепата от страна на Съюза за дейностите на Подготвителната комисия на Организацията на Договора за всеобхватна забрана на ядрените опити (ОДВЗЯО) с оглед укрепване на капацитета ѝ за наблюдение и контрол и в рамките на изпълнението на Стратегията на ЕС срещу разпространението на оръжия за масово унищожение
         СЪВЕТЪТ НА ЕВРОПЕЙСКИЯ СЪЮЗ,
         като взе предвид Договора за Европейския съюз, и по-специално член 28, параграф 1 и член 31, параграф 1 от него,
         като взе предвид предложението на върховния представител на Съюза по въпросите на външните работи и политиката на сигурност,
         като има предвид, че:
         
                     (1)
                  
                  
                     На 26 февруари 2018 г. Съветът прие Решение (ОВППС) 2018/298 (1).
                  
               
                     (2)
                  
                  
                     Член 5, втора алинея от Решение (ОВППС) 2018/298 предвижда 24-месечен срок за изпълнение от датата на сключване на споразумението за финансиране, посочено в член 3, параграф 3 от същото решение, по отношение на дейностите, посочени в член 1 от него.
                  
               
                     (3)
                  
                  
                     Споразумението за финансиране с Подготвителната комисия на Организацията на Договора за всеобхватна забрана на ядрените опити (ОДВЗЯО) беше подписано на 28 април 2018 г. и следователно срокът на действието му изтича на 27 април 2020 г.
                  
               
                     (4)
                  
                  
                     На 19 март 2020 г. д-р Lassina ZERBO, изпълнителен секретар на Подготвителната комисия на ОДВЗЯО, поиска удължаване на срока за изпълнение, предвиден в Решение (ОВППС) 2018/298, до 30 ноември 2020 г. поради възникналата световна криза, свързана с COVID-19, и свързаното с това временно преустановяване на некритичните дейности на ОДВЗЯО.
                  
               
                     (5)
                  
                  
                     Поради това Решение (ОВППС) 2018/298 следва да бъде изменено.
                  
               
                     (6)
                  
                  
                     Продължаването на дейностите, посочени в член 1 от Решение (ОВППС) 2018/298, до 30 ноември 2020 г. няма отражение върху финансовите средства,
                  
               ПРИЕ НАСТОЯЩОТО РЕШЕНИЕ:
         
            Член 1
            Член 5, втора алинея от Решение (ОВППС) 2018/298 се заменя със следното:
            „Срокът на действие на настоящото решение изтича на 30 ноември 2020 г.“.
         
         
            Член 2
            Настоящото решение влиза в сила в деня на приемането му.
         
         
            Съставено в Брюксел на 23 април 2020 година.
            
               
                  За Съвета
               
               
                  Председател
               
               G. GRLIĆ RADMAN
            
         
         
            (1)  Решение (ОВППС) 2018/298 на Съвета от 26 февруари 2018 г. относно подкрепата от страна на Съюза за дейностите на Подготвителната комисия на Организацията на Договора за всеобхватна забрана на ядрените опити (ОДВЗЯО) с оглед укрепване на капацитета ѝ за наблюдение и контрол и в рамките на изпълнението на Стратегията на ЕС срещу разпространението на оръжия за масово унищожение (OВ L 56, 28.2.2018 г., стр. 34).